**Представено от «Солар Тръст» ООД, уведомление за инвестиционно предложение (ИП) за: "Изграждане на фотоволтаична централа“, в ПИ с идентификатори 69050.45.223, 69050.45.224, 69050.45.225, 69050.45.227, 69050.45.228, 69050.45.229, 69050.45.230, 69050.45.232 и 69050.45.233 по КК, местност „Осене“, землище на с. Старо село, община Мездра, обл. Враца,**

Във връзка с внесено в РИОСВ- Враца уведомление от «Солар Тръст» ООД за инвестиционно предложение (ИП) за: "Изграждане на фотоволтаична централа“, в ПИ с идентификатори 69050.45.223, 69050.45.224, 69050.45.225, 69050.45.227, 69050.45.228, 69050.45.229, 69050.45.230, 69050.45.232 и 69050.45.233 по КК, местност „Осене“, землище на с. Старо село, община Мездра, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Предвижда се Изграждане на фотоволтаична централа.

- ФЕЦ ще генерира ел.енергия, която ще отдава в електроразпределителната мрежа.

- За реализацията на ИП ще бъде изготвен ПУП-ПРЗ в обхвата на горепосочените имоти.

- Предвижда се промяна предназначението на земеделска земя за неземеделски цели.

- Осъществяването на инвестиционното предложение се предвижда по стандартен способ, с използване на съответните компоненти за изграждане на система, която чрез съвкупност от панели, инвертори и кабелни връзки, да генерира електрическа енергия от слънчевата радиация.

- Предвидена е инсталация от слънчеви панели, монтирани на метална конструкция, която съобразно геологичните особености на терена ще бъде поставена на забити в земята носещи метални стълбове. Фундирането на съоръженията, съгласно инженерно-геоложкото проучване, е решено във вид на микропилотно фундиране. Не се предвижда разкопаване и изграждане на стоманобетонни фундаменти.

- Атрибутите на фотоволтаиците ще бъдат монтирани по конструкциите, а всички кабели, свързващи слънчевите панели ще бъдат полагани подземно.

- Оперативното управление на фотоволтаичните съоръжения и системи е автоматично и се извършва дистанционно от електроразпределителните предприятие.

- Фотоволтаичната електроцентрала не се нуждае от постоянен оперативен персонал.

- Не се предвижда водоснабдяване и канализация на имотите.

- При осъществяване на изкопните дейности за вътрешно окабеляване на обекта ще се изземва земна маса, която ще се използва отново за обратен насип.

- Генерираните при строителството отпадъци (са основно кабели -код 17 04 11, смес от метали с код 17 04 07) ще се събират на специално обособено място в рамките на горепосочените имоти. При експлоатация на обекта няма да се образуват отпадъци, дейността е напълно безотпадна.

- Съгласно писмо с изх.№ ЦУ-ЕСО-7586/19.09.2022г на „ЕСО“ ЕАД София, към настоящия момент, преносната способност на електрическата мрежа позволява присъединяването на ФЕЦ да се осъществи чрез разкъсване на въздушен електропровод 110 kV „Кармен“и изграждане на нова възлова станция (ВС) 110 kV.

- Транспортният достъп до обекта ще се осъществява от преминаващият селскостопански полски път стигащ до ПИ № 69050.45.69, като е изготвен проект за парцеларен план.

По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 3, б. “а”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца (вх. № ОВОС-ЕО-281-(3) от 08.09.2023г.) становище на Басейнова дирекция “Дунавски район” (копие от което се предоставя за съобразяване):

- Реализирането на инвестиционното предложение е *допустимо*:

- Допустимо *спрямо* целите за опазване на околната среда, заложени в ПУРБ 2016 - 2021 г.. при спазване на мерките посочени в т. 1.1.1.5 от настоящото становище и при условие, че не се достига нивото на подземните води. при монтажа на фотоволтаичните панели.;

- Допустимо *спрямо* ГГУРН 2016 - 2021 г. Предвидените дейности не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2016 - 2021 г.

- Съгласно действащия към момента ПУРН 2016 - 2021 г., ИП не попада в РЗПРН, както и в РЗПРН, определени в процеса на актуализация на ПУРН 2022-2027 г. и утвърдени от Министъра на околната среда и водите със Заповед РД-804/10.08.2021г.

- Реализацията на разглежданото ИП е *допустима* спрямо целите и мерките, определени в ПУРБ и ПУРН Дунавски район за периода 2016 - 2021 г.. и не се очаква да окаже негативно въздействие върху водите и водните екосистеми, при спазване на мерките, посочени в т. 1. законовите изисквания посочени в т. 2 от настоящото становище и при условие, че при реализация на дейности произтичащи от ПУП-ПРЗ не се достига нивото на подземните води, при монтажа на конструкцията за соларните модули.

- Към настоящия момент ИП, не попада в:

- определени санитарно-охранителни зони (СОЗ) по реда на Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди (Наредба № 3 от 16 октомври 2000 г.);

- буферна зона (с радиус 1 000 м) около водовземни съоръжения за питейно-битово водоснабдяване, без определени СОЗ, за които е необходимо спазване на ограничения в буферни зони, съгласно Прюожение 1 ким Национален каталог от мерки към ПУРБ.

***IІ. По отношение на изискванията на чл.31 от Закона за биологичното разнообразие (ЗБР):***

След направената справка се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

Най-близо разположената защитена зона, на 2,000 км разстояние е BG0001014 "Карлуково" за опазване на природните местообитания и дивата флора и фауна, обявена със Заповед № РД-329/31.03.2021г. на министъра на околната среда и водите (обн. ДВ бр. 53/2021г.).

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

***ІІІ. По отношение на изискванията на Закона за водите (ЗВ):***

При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

*Копие от писмото е изпратено до: община Мездра, обл. Враца, кметство с. Старо село, общ. Мездра, БДДР*

/отговорено от РИОСВ-Враца на 12.09.2023г./